text: Sumaqt'ika Manam chayllaraqchu sunquyta nanachin, turalláy. Ancharaq T'ituwanquwallu Pawqarwallpapiwan chay unay ñuqamanta rimasqankum. Ruk'ana Wayllukusqay puka achanqaray, pisim llakiyñiyki. Qhawariy runamasinchikkunap chiqaq ñak'arisqanta, amataq chika unupi hiq'ipaytaqchu. Awkithupawan Pawqar-wallpawanqa qichunakuymi warminkupaq munasunkiku, uyarisqaykihina. Escena 2a Ruk'ana, Rumichaka, Sumaqt'ika Entra Rumichaka. Rumichaka Misk'itachu pana turantin rimankichik, hukñin purikachaspa, hukñintaq tiyarayaspa? Kusikunim huk yuyaylla, huk sunquylla sami kawsaywan wayllunakusqaykichikmanta. Qhari kaq qharihina pananta munakuchun. Hinallataq warmi kaq turanpa allin kamachisqanta munakuywan, manchakuywan hunt'achun. Ruk'ana Munakusqayku taytalláy, Sumaqt'ika ususiykip sunqullanmi llakikuypi p'akinchasqa. Imatataq kamarisaq chay llakikuy thasnunaypaq? Rumichaka P'aqu Ruk'ana, takyasqa runañam kanki. Manam qayna p'unchaw ñaqu tulluchu. Paqarin minchhatam Qusqupi yachankihina Kuski Raymi. Pusay panaykita warmakunatawan. Qamri, Sumaqt'ika, manchakuywan, 484 Qosqo qhechwasimipi akllasqa rimaykuna